**ტექნიკური დავალება**

**საკონსულტაციო მომსახურების შესყიდვა**

**ტუბერკულოზის მართვის ხარისხის გაუმჯობესების მომსახურება**

**(CPV 80500000 - სატრენინგო მომსახურებები**

**CPV 80561000 - პროფესიული მომზადება ჯანმრთელობის დაცვის სფეროში)**

**შესავალი**

ჯანმრთელობის ეროვნული პროგრამები სულ უფრო მეტ ყურადღებას უთმობენ არა მხოლოდ სამედიცინო დახმარების ხელმისაწვდომობის გაზრდას, არამედ მისი ხარისხის გაუმჯობესებას. მტკიცებულებებზე დაფუძნებული გაიდლაინებისა და სტანდარტების გამოყენება ხარისხის გაუმჯობესების ერთ-ერთი კომპონენტია. მკაფიო გაიდლაინების და სტანდარტების დანერგვა ხელს უწყობს სამედიცინო დახმარების ხარისხის უზრუნველყოფას, მკურნალობის შედეგების გაუმჯობესებას და ხარჯ-ეფექტურობის ამაღლებას. ამავე დროს, გაიდლანები და სტანდარტები წარმოადგენს ეტალონს სამედიცინო დახმარების ხარისხის და პროვაიდერის ან სისტემის მუშაობის შეფასებისათვის. ხარისხის არსებული და მოსალოდნელი დონის შეფასებას აადვილებს ასეთ სტანდარტებთან შედარება. მტკიცებულებებზე დაფუძნებულ გაიდლაინებს და სტანდარტებს გადამწყვეტი მნიშვნელობა აქვს სამედიცინო დახმარების ეფექტურობისა და ეფექტიანობის გაუმჯობესებისთვის.

2021 წელს ჯანმრთელობის მსოფლიო ორგანიზაციამ გამოაქვეყნა ტუბერკულოზის სკრინინგის კონსოლიდირებული გაიდლაინი, რომელიც მნიშვნელოვან ცვლილებებს მოიცავს. ასევე, გაავრცელა ინფორმაცია, რომ მტკიცებულებების განხილვის საფუძველზე ჩამოყალიბდა ახალი რეკომენდაციები და იგეგმება ტუბერკულოზის დიაგნოსტიკისა და მკურნალობის ახალი სქემების შემოთავაზება. განახლებული გაიდლაინის გამოქვეყნება მოსალოდნელია 2021 წლის ბოლოსთვის.

2020-2021 წლებში ჯანმოს რეკომენდაციების შესაბამისად საქართველოში განახლდა და დამტკიცდა ტუბერკულოზის მართვის გაიდლაინი, ბავშვთა ასაკში ტუბერკულოზის მართვისა და ლატენტური ტუბერკულოზური ინფექციის მართვის გაიდლაინები. თუმცა, მხოლოდ გაიდლაინების შექმნა და გავრცელება არ არის საკმარისი და აუცილებელია მათი ინტეგრაცია ხარისხის მართვის პროგრამაში.

**მიზანი**

მომსახურების შესყიდვის ძირითადი მიზანია ტუბერკულოზის მართვის ხარისხის გაუმჯობესება განახლებული გაიდლაინების რეკომენდაციების დანერგვისა და ხარისხის მართვის შესაძლებლობის განვითარების გზით.

**ამოცანა 1**

ტუბერკულოზის მართვის გაიდლაინის განახლება და მისი დანერგვის ხელშეწყობა

**შესასრულებელი სამუშაო**

კონტრაქტორმა უნდა უზრუნველყოს საერთაშორისო კონსულტანტის მონაწილეობით ტექნიკური დახმარების პროცესის დაგეგმვა, ხელმძღვანელობა და კოორდინაცია ქვემოთმოყვანილი აქტივობების განხორციელებისთვის.

1. ტუბერკულოზის დიაგნოსტიკის და მკურნალობის გაიდლაინების განახლება ჯანმოს რეკომენდაციების შესაბამისად, შესაბამისი რეკომენდაციების დანერგვის შეფასების (კლინიკური პრაქტიკის) აუდიტის ინდიკატორების ჩათვლით
2. განახლებული გაიდლაინების დანერგვის გეგმის შედგენა, მისი იმპლემენტაციის მხარდაჭერა და მონიტორინგი
	1. ტრენინგების და დაინტერესებულ მხარეებთან სამუშაო შეხვედრის ორგანიზება
	2. ტრენინგის მასალებისა და სტანდარტული საოპერაციო პროცედურების შემუშავება საჭიროებისამებრ.
3. შერჩეულ დაწესებულებებში სენსიტიური ტუბერკულოზის და ლატენტური ტუბერკულოზური ინფექციის მკურნალობის ინდივიდუალური შემთხვევების განხილვა
4. ტუბერკულოზის და ფილტვის დაავადებათა ეროვნული ცენტრის კონსილიუმში მონაწილეობა და რეზისტენტური ტუბერკულოზის ინდივიდუალური შემთხვევების განხილვა
5. რეგულარული/პერიოდული სამუშაო შეხვედრების ორგანიზება დაინტერესებულ მხარეებთან გაიდლაინების დანერგვის და კლინიკური პრაქტიკის ინდიკატორების შესრულების პროგრესის თაობაზე.

**ამოცანა 2**

ტუბერკულოზისა და ფილტვის დაავადებათა ეროვნულ ცენტრში „ხარისხის გაუმჯობესების კოლაბორატივის“ ჩამოყალიბება და ხარისხის გაუმჯობესების ღონიძიებების დნერგვა

**შესასრულებელი სამუშაო**

1. ხარისხის გაუმჯობესების დეტალური გეგმის შემუშავაბა, მათ შორის დანერგვის მონიტორიგის ჩარჩოს (logical framework)
2. გაუმჯობესების გუნდის ჩამოყალიბება პრობლემების გამოსავლენად და მათი აღმოფხვრის ღონისძიებების გატარების მიზნით. გუნდი, ჩვეულებრივ, შედგება 5-6 წევრისაგან, რომლებიც წარმოადგენენ სხვადასხვა სამსახურებს (მაგალითდ ტუბერკულოზის მართვა, კონსულტირება, საექთნო დახმარება, აფთიაქი ან კონტაქტების მოძიება) და გუნდში სხვადასხვა ფუნქცია აქვთ.
3. საწყისი „სასწავლო სესიის“ ორგანიზება, რომლის დროსაც დამყოლობის გუნდი და დაინტერესებული მხარეები იკრიბებიან, რათა შეთანხმდნენ ერთობლივი გაუმჯობესების მიზნებზე და სტრუქტურირებულ სამუშაო გეგმაზე.
4. ხარისიხის გაუმჯობესების გუნდის წევრთა და დაწესებულების პერსონალის (ექიმები, ექთნები, ფარმაცევტები და ლაბორანტები) კომპეტენციაზე დაფუძნებული კლინიკური და ხარისხის გაუმჯობესების ტრენინგი.
5. ტუბერკულოზის მართვის სფეროში შენატანების, პროცესების და გამოსავლის სტანდარტების (მათ შორის ხარისხის მონიტორინგის ინდიკატორებისა და შესაბამისი სამიზნეების) და სათანადო ინტერვენციების შემუშავება/გამოყენება.
6. მონაცემების გამოყენება სერვისის ხარისხის ხარვეზების გამოსავლენად დადგენილ სტანდარტებთან და ინდიკატორებთან შედარების საფუძველზე და დაძლევის გეგმების შემუშავება.
7. დანარჩენი პერსონალის ინფორმირება, ტრენინგი და ჩართავა ხარსიხის გაუმჯობესების პროცესში.
8. ზოგადად ფუნქციონირების და კორექციისათვის გატარებული ქმედებების მონიტორინგი და დოკუმენტირება იმის დასადგენად, თუ რამდენად მიღწეულია მოსალოდნელი შედეგი
9. ხარისხის გაუმჯობესების ღონისძიებების დოკუმენტირება შიდა და გარე აუდიტორიისათვის.

**პრექტით გათვალისწინებული აქტივობების შესრულების საორიენტაციო ვადები და ღირებულება დანართი №1**

|  |  |  |  |  |
| --- | --- | --- | --- | --- |
| **№** | **აქტივობა** | **ღირებულება** | **განხორციელების ვადა** | **წარსადგენი დოკუმენტები** |
| **ფაზა1** | ამოცანა 11.1 ტუბერკულოზის დიაგნოსტიკის და მკურნალობის გაიდლაინების განახლება ჯანმოს რეკომენდაციების შესაბამისად, აუდიტის ინდიკატორების ჩათვლით |  |  | ტუბერკულოზის მართვის განახლებული გაიდლაინი |
| 1.2 ტრენინგის პაკეტის შემუშავება განახლებული გაიდლაინის შესაბამისად და ტრენინგის ჩატარება |  |  | ტრენინგის მასალები, დამსწრეთა სია  |
| ამოცანა 22.1 ხარისხის გაუმჯობესების დეტალური გეგმის შემუშავაბა, მათ შორის დანერგვის მონიტორიგის ჩარჩოს (logical framework) |  |  | ხარისხის გაუმჯობესების დეტალური გეგმა |
| 2.2 გაუმჯობესების გუნდის ჩამოყალიბება |  |  | გაუმჯობესების გუნდის წევრთა სია |
| 2.3 საწყისი „სასწავლო სესიის“ ორგანიზება |  |  | სასწავლო სესიის ამსახველი მასალები, დამსწრეთა სიის და პრეზენტაციების ჩათვლით |
| 2.4 ხარისიხის გაუმჯობესების გუნდის წევრთა და დაწესებულების პერსონალის ტრენინგი |  |  | ტრანინგის ამსახველი მასალები, დამსწრეთა სიის და პრეზენტაციების ჩათვლით |
| 2.5 ტუბერკულოზის მართვის სტანდარტების შემუშავება (მათ შორის ხარისხის მონიტორინგის ინდიკატორებისა და შესაბამისი სამიზნეების) |  |  | ტუბერკულოზის მართვის საკვანძო სტანდარტები, ინდიკატორები და სამიზნეები |
| **ფაზა 2** | ამოცანა 1 |  |  |  |
| 1.3 ვიზიტი სამედიცინო დაწესებულებებში სენსიტიური და რეზისტენტული პაციენტების მკურნალობის ხარისხის შეფასების მიზნით (თბილისში, ქუთაისში, ზუგდიდში, ბათუმში) |  |  | სამედიცინო დაწესებულებების შეფასების ანგარიში |
| 1.4 საერთაშორისო კონსულტანტის ტუბერკულოზის და ფილტვის დაავადებათა ეროვნული ცენტრის კონსილიუმში მონაწილეობა და რეზისტენტური ტუბერკულოზის ინდივიდუალური შემთხვევების განხილვა  |  |  | კონსილიუმში მონაწილეობის ანგარიში |
| 1.5 სამუშაო შეხვედრა |  |  | სამუშაო შეხვედრის ანგარიში პრეზენტაციების და დამსწრეთა სიის ჩათვლით |
| ამოცანა2 |  |  | ხარისხის გაუმჯობესების დეტალური გეგმა |
| 2.6 სერვისის ხარვეზების გამოვლენა და გაუმჯობესების გზების დასახვა  |  |  | ხარვეზების და გაუმჯობესების გზების ამსახველი ანგარიში |
| 2.7 პერსონალის ტრენინგი და კორექციული ღონისძიებების გატარება |  |  | ტრენინგის და გატარებული ღონისძიებების ანგარიში პრეზენტაციების, ოქმების და დამსწრეთა სიის ჩათვლით |
| 2.8 ზოგადად ფუნქციონირების და კორექციისათვის გატარებული ქმედებების მონიტორინგი |  |  | მონიტორინგის ანგარიში |
| 2.9 შედეგების შეფასება და პრეზენტაცია |  |  | შეფასების ანგარიში და პრეზენტაციის მასალები |
|  |  |  |  |  |

**შენიშვნა:**

1. ერთეულის ფასი უნდა მოიცავდეს მომსახურების მიწოდებასთან დაკავშირებულ ყველა ხარჯსა და კანონმდებლობით გათვალისწინებულ გადასახადებს, გარდა დამატებული ღირებულების გადასახადისა. სხვა ხარჯები, რომლებიც ღირებულებაში არ იქნება გათვალისწინებული, არ დაექვემდებარება ანაზღაურებას;

2. ხელშეკრულების დადების მომენტისთვის, შემსყიდველი ორგანიზაცია, საჭიროების შემთხვევაში, ხელშეკრულების ღირებულებაში გაითვალისწინებს შესაბამისი დღგ-ის ოდენობას, მოქმედი კანონმდებლობის შესაბამისად;

3. განფასება უნდა განხორციელდეს აქტივობების მიხედვით;

4. შეხვედრებისა და ტრენინგის ჩატარებისას დაცული უნდა იყოს „იზოლაციისა და კარანტინის წესების დამტკიცების შესახებ“ საქართველოს მთავრობის 2020 წლის 23 მაისის No322 დადგენილებით განსაზღვრული მოთხოვნები.

**დაინტერესებული ორგანიზაციების მიმართ განსაზღვრული მოთხოვნები:**

**ორგანიზაციული გამოცდილება:**

ორგანიზაციას უნდა ჰქონდეს ტუბერკულოზის სფეროში მსგავსი ღონისძიებების (ტუბერკულოზის მართვის გაიდლაინების შემუშავების და სამედიცინო პერსონალის ტრენინგის) განხორციელების გამოცდილება;

სასურველია სამედიცინო მომსახურების ხარისხის გაუმჯობესებისა და მართვის გამოცდილება

**ძირითადი პერსონალი:**

**ტექნიკური დახმარების ჯგუფის ხელმძღვანელი (team leader):** ტექნიკური დახმარების (Technical Assistance) პროექტების მართვის გამოცდილება, პროფესიული გამოცდილება ტუბერკულოზის მართვის ან ხარისხის გაუმჯობესების მიმართულებით;

**ტექნიკური ექსპერტი: უცხოელი/საერთაშორისო კონსულტანტი**

ტუბერკულოზის კლინიკური მართვის და/ან ხარისხის გაუმჯობესების მიმართულებით მუშაობის სულ მცირე 5 წლის გამოცდილება, მათ შორის სხვადასხვა ქვეყანაში.

ტუბერკულოზის მართვის გაიდლაინების შემუშავების გამოცდილება;

რეზისტენტული ტუბერკულოზის სამკურნალო ახალი წამლების დანერგვის გამოცდილება;

ტუბერკულოზის თემაზე სამედიცინო პერსონალის ტრენინგის და მენტორობის გამოცდილება.

**ტექნიკური ექსპერტი: ადგილობრივი კონსულტანტი**

ტუბერკულოზის კლინიკური მართვის და/ან ხარისხის გაუმჯობესების მიმართულებით მუშაობის სულ მცირე 5 წლის გამოცდილება, მათ შორის ტუბერკულოზის მართვის გაიდლაინების შემუშავების გამოცდილება;

**ტექნიკური ექსპერტი:** **კლინიცისტი**

რეზისტენტული ტუბერკულოზის სამკურნალო ახალი წამლების დანერგვის გამოცდილება;

ტუბერკულოზის თემაზე სამედიცინო პერსონალის ტრენინგის და მენტორობის გამოცდილება.

**დაინტერესებულმა ორგანიზაციებმა უნდა წარმოადგინონ:**

ტექნიკური დავალების შესაბამისად, მომსახურების განხორციელების დეტალური ტექნიკური აღწერილობა

კვალიფიკაციისა და გამოცდილების დამადასტურებელი შესაბამისი დოკუმენტაცია;

ძირითადი პერსონალის (სერთაშორისო კონსულტანტის ჩათვლით) ხელმოწერილი პროფესიული ბიოგრაფია (CV).